text: Longu í 1974 slóðu tey í Hósvík fyri nýggjum 6-mannafari. Hósvíkíngur vakurt 6-mannafar má sigast. (Mynd Hvannrók)
text: #000001
text: Tá eg sum smádrongur seinast í 1950-árunum kom fyrstu ferð í Álaker, átti Havnar róðrarfelag tríggjar bátar. Havnarbáturin og Ørvur stóðu í Hornaneystinum og Sílið undir hálvtaki skamt frá neystinum. Hyggur tú í hagtølini á Stavnur.fo og fer at leita eftir søguni um 6-mannaførini, gerst søgan ógvuliga áhugaverd. Og vit skulu fyrst aftur í 1970-árini
text: #000002
text: Fyri 1974 róðu vanliga eisini gomul 6-mannafør á stevnum, og nøvn sum Falkur úr Hósvík, Greivin av Signabø, Smiril og Fiskurin úr Vági og Mýlingur úr Hvalvík ganga aftur ár um ár. Men róðrarárið 1974 verður brotið upp úr nýggjum, tí nú rógva fyri fyrstu ferð tvey nýggj 6-mannafør. Hósvíkingur og Kollfirðingur, bátar, sum Nicals í Koltri smíðaði. Fekk hug at kannað søguna eitt sindur nærri. Havi eisini hitt Øssur Olsen úr Hósvík.
text: #000003
text: Hugurinr at rógva kapp um landið í 1970 – árunum var stórur, og hesi árini róðu millum seks og tíggju 10-mannafør og eins nógv 8-mannafør. Kann til stuttleika nevna, at á ólavsøku í 1975 róðu átta 10-mannafør: Havnarbáturin, Skálabáturin, Eysturoyingur, Suðuroyingur, Vágbingur, Tívil, Vestmenningur og Klaksvíkingur. 8-mannaførini vóru níggju bátar: Ørvur, Oyndri, Kvívíkingur, Toftabáturin, Gøtu Tróndur, Miðvíngur, Leirvíkingur, Víkarbáturin og Miðvingur.
text: #000005
text: Tað kann tykjast løgið, at bygdir sum Hósvík, Kollafjørður og Hvalvík ikki valdu heldur at útvega sær 8-mannafar enn nýggj 6-mannafør. Kappingin millum 8-mannaførini var hesi árini ógvuliga hørð, og Øssur Olsen úr Hósvík hevur svarið, hví nýggju 6-mannaførini í 1974 sóu dagsins ljós. Eitt 5-mannafør er 21 føtur langt, 8-mannafar 24 føtur, og nú fór Niclas í Koltri at smíðað 6-mannafør, sum vóru ein fót longri enn 5-mannaførini.
text: #000007
text: Øssur Olsen sigur, at fólk í Hósvík, Kollafirði og Hvalvík hava heilt vist hildið bygdarnar verið ov smáar til tess at fáa mannað 8-mannafar og enn verri tíggjamannafar. Bygdirnar mannaðu næstan á hvørjum ári gomul 6-mannafør, og tí lá til høgra beinið, at fáa smíðað nýggj 6-mannafør.
text: #000008
text: Havi tað fatan, at bólkurin av rógvarum, sum rógva í 6-mannaførum eisini eru eldri rógvarar og rógvarar, sum ikki hava stundir ella møguleika at venja so nógvar ferðir um vikuna. (Mynd Hvannrók)
text: #000009
text: Fyrstu trý árini 1974,1975 og 1976 róðu bara Hósvíkingur og Kollfirðingur við monnnum, men í 1977 fingu tey í Hvalvík og Streymnesi Hvessing. Árið eftir í 1978 kom vakurt sjáldsamt róðrarnavn í flotan. 6-mannafarið Norðístovu-Dánjal og árið eftir í 1979 Páll Fangi og Gongurólvur.
text: #000010
text: Smyril úr Vági var eitt av fyrstu 6-mannaførum. (Mynd Hvannrók)
text: #000012
text: Fyrstu nógvu árini vóru 6-mannaførini bara mannað við monnum. Men hvussu við 6-mannaførum mannað við kvinnum?
text: #000013
text: Gekk nakað seint at fáa 6-mannaførini mannað við kvinnum, og ikki fyrr enn í 1983 rógva Gongurólvur og Smyril á norðoyastevnu. Um 1990 kemur knappliga gongd í, og í 1991 rógva átta 6-mannafør við kvinnum. Gongurólvur, Jarnbardur, Leirvíkingur, Sólmundur, Strálan, Norðístovu Dánjal, Riddarin og Lómur.
text: #000014
text: Vit skriva nú 2021 tretivu á seinni, og tað er á góðari leið at fáa mannað 6-mannaførini við monnum, men striltið at halda tørn at manna kvinnubátarnar. Havi leystliga talt saman 6-mannaførini, sum standa í neystum um landið. Talan er um fleiri enn tjúgu bátar. Omanfyri eru ikki tildømis nevndir Skúgvur úr Sandavági, Heringur og Víkingur úr Havn, Foruna úr Vestmanna, Rádni úr Fuglafirði, Tvørabáturin, Tindur úr Eysturkommunu og Romvlvs úr Nólsoy.
text: #000016
text: Tú kanst spæla tær við tankarnar. . Um 6-mannaførini ikki sóu dagsins ljós í 1970-árunum, róðu so í 2021 fleiri 8-mannafør, 10-mannafør og fleiri 5-mannafør við kvinnum? (Vagnur)
text: #000017